Source: http://dbonline.ro/volei-csm-targoviste-invinsa-la-pas-de-vicecampioana-romaniei/
Timestamp: 2020-06-01 19:18:36+00:00

Document:
Volei. CSM Târgoviște, învinsă la pas de vicecampioana României | DBONLINE
Acasă Sport Volei. CSM Târgoviște, învinsă la pas de vicecampioana României
Volei. CSM Târgoviște, învinsă la pas de vicecampioana României
Faza a doua a campionatului pare tot mai grea pentru echipa de volei feminin a Clubului Sportiv Municipal Târgoviște. Gruparea dâmbovițeană nu a putut opune nici un fel de rezistență în disputa cu CS Volei Alba Blaj, la sfârșitul săptămânii trecute, și a fost învinsă cu scorul de 0-3, pe teren propriu. Într-o dispută în care a plecat cu șansa a doua la victorie, târgoviștencele s-au văzut învinse rapid de puternicul adversar din Alba. Dacă primul set l-au pierdut cu 21-25, pe următoarele două acestea le-au cedat destul de ușor, cu 9-25 și 18-25. Eșecul cu Alba Blaj a fost al doilea pentru CSM în această fază a competiției, după cel cu Știința Bacău, tot în fața propriilor fani. În a doua fază a întrecerii, până acum, Târgoviștea a învins pe CSM Lugoj, cu 3-0. Joi, de la ora 18.00, echipa lui Valerijan Luka va avea din nou un meci infernal, înfruntând pe CSM București, în deplasare. Așadar, pentru a putea termina campionatul pe podium, CSM Târgoviște este obligată să nu mai facă pași greșiți în disputele cu Știința Bacău, Lugoj și Dinamo București. În schimb, dacă se va ajunge la pierderea vreunui joc cu un astfel adversar, atunci CSM va tremura serios în lupta pentru locul 3, deoarece Bacăul suflă tot mai puternic în ceafa dâmbovițencelor.
CSM Târgoviște – CS Volei Alba Blaj 3-0 (21-25, 9-25, 18-25)
Marcatoare CSM: S. Klisura 16, R. Buterez 4, D. Djuric 5, D. Calotă 2, A. Trică 4, T. Sredic 6, J. Alajbeg 1.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM